Document ID: /roh_data/filtered/fineweb-2-filterrobots_roh.jsonl.gz/3465

La regenza ha decis da sustegnair in ospizi a Maiavilla cun in import maximal da 400’000 francs mintg’onn. Quai per ils onns 2019 fin 2021. La fundaziun Center da persunas attempadas dal Signuradi vegn a manar quest ospizi. Sco la chanzlia chantunala scriva, sto il credit anc vegnir approvà dal Cussegl grond.
Plinavant dovra l’ospizi er anc la permissiun da manaschi. La finamira da l’ospizi a Maiavilla è d’offrir in dachasa a persunas en lur ultima fasa da vita. In’autra lezia da l’ ospizi è d’accumpagnar e cussegliar confamigliars.
L'idea per manar in ospizi en il chantun Grischun è vegnida tematisada ils ultims onns da differentas persunas ed organisaziuns. Correspundentamain èn vegnidas fatgas diversas activitads e scleriments per stgaffir ina tala purschida.
RR novitads 10:00